ประจำเดือนมา 15 มิ.ย. 61 เดือน ก.ค. และ ส.ค. ยังไม่มา มีเพศสัมพันธ์บ้าง ซื้อชุดตรวจการตั้งครรภ์มาตรวจแล้ว ขึ้นขีดเดียวค่ะ ดิฉันอายุ 48 ปี อยากทราบว่าประจำเดือนไม่มาเป็นเพราะอะไรคะ คุณกรุณาตอบด้วยน้ะค่ะ เป็นกังวลมาก
สวัสดีค่ะ โอกาสตั้งครรภ์ในผู้หญิงอายุ 45 ปีขึ้นไปนั้น มีน้อยกว่า 1% นอกจากนี้ หากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้นการที่ประจำเดือนไม่มา น่าจะเกิดจาก1. การเข้าสู่วัยใกล้หมดประจำเดือน (perimenopause) ซึ่งคือช่วงวัยที่ผู้หญิงเริ่มมีประจำเดือนมาไม่สม่ำเสมอ หรือ ขาดประจำเดือนมาระยะเวลาหนึ่ง แต่ไม่ถึง 1 ปี ร่วมกับการที่มีอาการผิดปกติ เช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน เป็นต้น โดยจะเริ่มพบได้ตั้งแต่อายุ 40 ปี หลังจากนั้นจะเข้าสู่วัยทองต่อไป2. มีความเครียด การทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น หากประจำเดือนขาดหายไปนาน จึงน่าจะเกิดจากการเข้าสู่วัยใกล้หมดประจำเดือนได้ หากมีอาการต่างๆ ดังที่กล่าวไปร่วมด้วยค่ะ แต่ในบางราย หากมีน้ำหนักตัวมาก อาจไม่มีอาการต่างๆ ที่กล่าวไปก็ได้